pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM to promote economic cooperation through existing international cooperation frameworks for benefit of both Thailand and region
วันจันทร์ที่ 20 กุมภาพันธ์ 2566
PM to promote economic cooperation through existing international cooperation frameworks for benefit of both Thailand and region
PM to promote economic cooperation through existing international cooperation frameworks for benefit of both Thailand and region
February 19, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the outcome of ASEAN Senior Economic Officials Meeting (SEOM) held in Semarang, Republic of Indonesia, which focused on “ASEAN Matters: Epicentrum of Growth”.
At the meeting, key economic issues were discussed, i.e., progress on FTA negotiation, ASEAN Trade in Goods Agreement (ATIGA) between ASEAN and Canada which should be concluded in 2024; ASEAN-China Trade in Goods Agreement and ASEAN-India Trade in Goods Agreement which are expected to be concluded in 2025; and ASEAN-Australia-New Zealand FTA Agreement (AANZFTA) on which a protocol for amendment will be signed this year. AANZFTA, in addition to ATIGA and RCEP, will also enable Thailand’s self-certification of the origin of exported goods.
The meeting also deliberated establishment of the RCEP Support Unit in the ASEAN Secretariat in Jakarta, Indonesia; ASEAN Framework on Industrial Project- Based Initiatives; and full implementation of E-Form D through the ASEAN Single Window, as well as the issues of supply chain connectivity, MSMEs competitiveness enhancement, digital transition, SDGs, reduction of interregional tax barrier, and promotion of relations with other countries outside the region.
According to the Government Spokesperson, the Prime Minister strives to use existing international cooperation frameworks to promote cooperation on the economic issues of mutual interest for economic recovery and the benefit of both Thailand and the region.
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนท่องเที่ยวเช็กอินบนสะพานข้ามน้ำจืดที่ยาวที่สุดในประเทศไทย ข้ามเขื่อนลำปาว “สะพานเทพสุดา”
วันจันทร์ที่ 20 กุมภาพันธ์ 2566
กรมทางหลวงชนบท เชิญชวนท่องเที่ยวเช็กอินบนสะพานข้ามน้ําจืดที่ยาวที่สุดในประเทศไทย ข้ามเขื่อนลําปาว “สะพานเทพสุดา”
กระตุ้นเศรษฐกิจการท่องเที่ยวจังหวัดกาฬสินธุ์ พร้อมช่วยกระจายรายได้สู่ชุมชนอย่างเป็นรูปธรรม ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนและนักท่องเที่ยวเดินทางมาเช็กอินบนสะพานข้ามน้ําจืดที่ยาวที่สุดในประเทศไทยข้ามอ่างเก็บน้ําลําปาว (เขื่อนลําปาว) “สะพานเทพสุดา” จังหวัดกาฬสินธุ์ ซึ่งได้รับพระราชทานนามจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สะพานมีความยาว 2,040 เมตร เป็นอีกหนึ่งแลนด์มาร์กยอดนิยมของจังหวัดกาฬสินธุ์ โดยบริเวณลานสาธารณะเชิงสะพานจะมีรูปปั้นไดโนเสาร์ที่เป็นอีกหนึ่งสัญลักษณ์ของจังหวัดกาฬสินธุ์ ประชาชนและนักท่องเที่ยวนิยมเดินทางมาชมพระอาทิตย์ตก เนื่องจากมีความสวยงามและความพิเศษเห็นแสงอาทิตย์สะท้อนผืนน้ําเป็นสีทอง และเป็นจุดนั่งชมวิวพักผ่อนริมเขื่อน เดินเล่นออกกําลังกาย หรือหากมีเวลาสามารถล่องแพเพื่อชมบรรยากาศวิถีชีวิตของชาวบ้าน อาทิ การยกยอ การทําประมง จากนั้นแนะนําให้เดินทางไปชมพิพิธภัณฑ์สิรินธรแหล่งเรียนรู้ตํานานไดโนเสาร์ภูกุ้มข้าว ศึกษาจุดกําเนิดโลก สิ่งมีชีวิตซากดึกดําบรรพ์ และไปกราบสักการะพระพรหมภูมิปาโลที่วัดพุทธาวาส ภูสิงห์ พร้อมชมวิว 360 องศาของเขื่อนลําปาว เรียกได้ว่ามาเที่ยวที่เดียวได้เช็กอินกันหลายจุด กลับบ้านไปพร้อมกับความประทับใจอย่างแน่นอน ในส่วนของการเดินทางหากเริ่มต้นจากตัวเมืองกาฬสินธุ์ ใช้ทางหลวงแผ่นดินหมายเลข 227 มุ่งหน้าไปอําเภอสหัสขันธ์ ประมาณ 32 กิโลเมตร และเลี้ยวซ้ายบริเวณสี่แยก (หลังจากผ่าน ปตท.สหัสขันธ์) เข้าสู่ถนนทางหลวงชนบทสาย กส.3056 ขับตรงไปตามเส้นทางเลี้ยวขวาและเลี้ยวซ้าย ตามป้ายแนะนําเส้นทางประมาณ 6.6 กิโลเมตร จนถึงสะพานเทพสุดา ใช้เวลาเดินทางประมาณ 30 นาที
ทช. ส่งเสริมเศรษฐกิจการท่องเที่ยวในพื้นที่ ช่วยกระจายรายได้สู่ชุมชนอย่างเป็นรูปธรรม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทั้งนี้ ขอความร่วมมือโปรดระมัดระวังในการขับขี่และโปรดสังเกตป้ายจราจร เพื่อความปลอดภัยในการเดินทาง โดยประชาชนสามารถสอบถามข้อมูลเพิ่มเติมได้ที่ นายสุภวัฒน์ มูลนาม ผู้อํานวยการหมวดบํารุงทางหลวงชนบทหนองกุงศรี [
รัฐบาลไทย-ข่าวทำเนียบรัฐบาล-ทุนญี่ปุ่นศึกษาลู่ทางลงทุนอุตสาหกรรมสุขภาพในไทย
วันจันทร์ที่ 20 กุมภาพันธ์ 2566
ทุนญี่ปุ่นศึกษาลู่ทางลงทุนอุตสาหกรรมสุขภาพในไทย
ทุนญี่ปุ่นศึกษาลู่ทางลงทุนอุตสาหกรรมสุขภาพในไทย
ทุนญี่ปุ่นศึกษาลู่ทางลงทุนอุตสาหกรรมสุขภาพในไทย
เมื่อเร็ว ๆ นี้ นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) (ที่ 5 จากขวา) และนางสาวฐนิตา ศิริทรัพย์ ผู้อํานวยการกองส่งเสริมการลงทุนจากต่างประเทศ (ที่ 7 จากขวา)ให้การต้อนรับผู้บริหารและคณะจาก Kyushu Economy International เมืองคิตะคิวชู จังหวัดฟูกูโอกะ ประเทศญี่ปุ่น ในโอกาสเดินทางเพื่อศึกษาลู่ทางการลงทุนในประเทศไทยในอุตสาหกรรมสุขภาพโดยได้เข้าพบและหารือกับหน่วยงานด้านการดูแลสุขภาพของไทย เช่น โรงพยาบาล ศูนย์ดูแลผู้สูงอายุ และกระทรวงสาธารณสุข เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจ้งข่าวดี หารือ “เมียนมา” สำเร็จ เปิดด่านสะพาน 1 ท่าขี้เหล็ก ได้แล้วตั้งแต่เช้าวันนี้ ชี้ ช่วยเกิดการค้าขาย-กระตุ้นเศรษฐกิจ
วันจันทร์ที่ 20 กุมภาพันธ์ 2566
20/02/2566
รัฐมนตรีว่าการกระทรวงยุติธรรม แจ้งข่าวดี หารือ “เมียนมา” สําเร็จ เปิดด่านสะพาน 1 ท่าขี้เหล็ก ได้แล้วตั้งแต่เช้าวันนี้ ชี้ ช่วยเกิดการค้าขาย-กระตุ้นเศรษฐกิจ
รัฐมนตรีว่าการกระทรวงยุติธรรม แจ้งข่าวดี หารือ “เมียนมา” สําเร็จ เปิดด่านสะพาน 1 ท่าขี้เหล็ก ได้แล้วตั้งแต่เช้าวันนี้ ชี้ ช่วยเกิดการค้าขาย-กระตุ้นเศรษฐกิจ ให้ภาคธุรกิจกลับมาฟื้นตัวเร็วขึ้น
วันที่ 20 กุมภาพันธ์ 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากที่ตนได้หารือกับ พลตรี ซิน มีน ทัก รองรัฐมนตรีกระทรวงมหาดไทย และอธิบดีตํารวจเมียนมา เมื่อวันที่ 6 ก.พ. ที่ผ่านมา ขณะปิดการฝึกอบรมหลักสูตรเจ้าหน้าที่ปฏิบัติการพิเศษ “อินทรีย์ 19” โดยขอให้มีการเปิดด่านพรมแดนไทย-เมียนมา สะพานข้ามแม่น้ําสายแห่งที่ 1 เพื่อให้เกิดการค้าขาย และกระตุ้นเศรษฐกิจ ให้กลับมาคึกคักเหมือนเดิม
นายสมศักดิ์ กล่าวอีกว่า ล่าสุด นายวิชัย ไชยมงคล เลขาธิการ ป.ป.ส. ได้เดินทางไปร่วมประชุมทวิภาคี ไทย-เมียนมา เรื่องความร่วมมือด้านการป้องกันและปราบปรามยาเสพติด ที่กรุงย่างกุ้ง สาธารณรัฐแห่งสหภาพเมียนมา ระหว่างวันที่ 19-23 ก.พ. ก็ได้มีโอกาสหารือเพิ่มเติมกับ พลตรี ซิน มีน ทัก ถึงการขอให้เปิดด่านพรมแดนไทย-เมียนมา ซึ่งทางการเมียนมา ได้เข้าใจ และเห็นด้วยกับข้อเสนอที่ให้เปิดด่านพรมแดน จึงมีการสั่งการให้เปิดด่านพรมแดน ไทย-เมียนมา สะพานข้ามแม่น้ําสายแห่งที่ 1 หรือ ด่านสะพาน 1 ท่าขี้เหล็ก ตั้งแต่เช้าวันนี้ทันที เพื่อให้ประชาชนไปมาหาสู่และมีการค้าขายกัน
“ผมขอขอบคุณเมียนมา ที่ได้สั่งการเปิดด่านสะพาน 1 ท่าขี้เหล็ก ตั้งแต่ช่วงเช้าวันนี้ ซึ่งถือว่า เป็นเรื่องที่ดี เพราะจะเป็นผลดีกับทั้ง 2 ประเทศ ที่จะเกิดการค้าขายร่วมกัน โดยนอกจากจะช่วยกระตุ้นเศรษฐกิจแล้ว ยังช่วยให้ภาคธุรกิจฟื้นตัวเร็วขึ้นอีกด้วย ผมรู้สึกดีใจแทนพี่น้องประชาชนทั้ง 2 ประเทศ ที่จะสามารถกลับมาค้าขาย ไปมาหาสู่กันได้อย่างคึกคักเช่นเดิม เพราะตลอดการลงพื้นที่ ผมมักได้รับเสียงสะท้อนจากพี่น้องประชาชน ให้ช่วยผลักดันเปิดด่านพรมแดน เพื่อช่วยให้ทํามาหากินได้ รวมถึงจะเป็นการช่วยสร้างเม็ดเงินเข้าประเทศ จึงนับว่า เป็นข่าวดี ที่สามารถเปิดด่านพรมแดนได้สําเร็จ” รมว.ยุติธรรม กล่าว
รัฐบาลไทย-ข่าวทำเนียบรัฐบาล-​วธ. เตรียมจัดมาฆบูชา 4-6 มี.ค. 2566 เชิญชวนพุทธศาสนิกชนสักการะพระบรมสารีริกธาตุ พระธาตุประจำปีเกิด และทำบุญตักบาตรพระสงฆ์ 66 รูปที่ลานคนเมือง
วันจันทร์ที่ 20 กุมภาพันธ์ 2566
​วธ. เตรียมจัดมาฆบูชา 4-6 มี.ค. 2566 เชิญชวนพุทธศาสนิกชนสักการะพระบรมสารีริกธาตุ พระธาตุประจําปีเกิด และทําบุญตักบาตรพระสงฆ์ 66 รูปที่ลานคนเมือง
​วธ. เตรียมจัดมาฆบูชา 4-6 มี.ค. 2566 เชิญชวนพุทธศาสนิกชนสักการะพระบรมสารีริกธาตุ พระธาตุประจําปีเกิด และทําบุญตักบาตรพระสงฆ์ 66 รูปที่ลานคนเมือง Walk Rally 9 มงคล สักการะสิ่งศักดิ์สิทธิ์และเวียนเทียนที่วัดสุทัศนเทพวราราม เเละลานคนเมือง
วธ. เตรียมจัดมาฆบูชา 4-6 มี.ค. 2566 เชิญชวนพุทธศาสนิกชนสักการะพระบรมสารีริกธาตุ พระธาตุประจําปีเกิด และทําบุญตักบาตรพระสงฆ์ 66 รูปที่ลานคนเมือง Walk Rally 9 มงคล สักการะสิ่งศักดิ์สิทธิ์และเวียนเทียนที่วัดสุทัศนเทพวราราม เเละลานคนเมือง
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ในเดือนมีนาคมที่จะถึงนี้ มีวันสําคัญทางพระพุทธศาสนา คือ วันมาฆบูชา เป็นวันที่พระพุทธองค์ได้ทรงแสดงพระธรรมโอวาทปาติโมกข์ อันเป็นหลักการที่สําคัญยิ่ง เรียกว่าเป็นหัวใจของพุทธศาสนาที่สอนให้ละเว้นความชั่ว หมั่นทําความดี และทําใจให้บริสุทธิ์ วันมาฆบูชาในปีนี้ กระทรวงวัฒนธรรม โดยกรมการศาสนา ได้กําหนดจัดกิจกรรมส่งเสริมพระพุทธศาสนา เนื่องในเทศกาลวันมาฆบูชา พุทธศักราช 2566 ขึ้นทั้งในส่วนกลางและส่วนภูมิภาคทั่วประเทศ โดยในส่วนกลาง ร่วมกับวัดสุทัศนเทพวราราม กรุงเทพมหานคร และองค์กรเครือข่ายทางพระพุทธศาสนา จัดกิจกรรมระหว่างวันที่ 4 – 6 มีนาคม 2566 ประกอบด้วย พิธีอัญเชิญพระบรมสารีริกธาตุ สักการะพระธาตุประจําปีเกิด 12 ปีนักษัตร พิธีทําบุญตักบาตรพระสงฆ์ 66 รูป จัดแสดงนิทรรศการวันมาฆบูชา กิจกรรมส่งเสริมคุณธรรมจริยธรรมสําหรับเด็กและเยาวชน ได้แก่ การประกวดบรรยายธรรม การประกวดสุนทรพจน์ การประกวดอาราธนาศาสนพิธี และกิจกรรม “มีเทศน์ มี talk” จากพระธรรมวิทยากรเครือข่ายธรรมะอารมณ์ดี เกมคุณธรรม และตอบปัญหาธรรมะ การแสดงทางศิลปวัฒนธรรม จากศูนย์ศึกษาพระพุทธศาสนาวันอาทิตย์ ชมภาพยนตร์ส่งเสริมคุณธรรมจริยธรรม การสาธิตและจําหน่ายผลิตภัณฑ์จากชุมชน ณ ลานคนเมือง ศาลาว่าการกรุงเทพมหานคร และในวันที่ 6 มีนาคม 2566 จัดพิธีเจริญพระพุทธมนต์ เวียนเทียน และกิจกรรม Walk Rally 9 มงคล สักการะสิ่งศักดิ์สิทธิ์ ณ วัดสุทัศนเทพวราราม เขตพระนคร กรุงเทพมหานคร นอกจากนี้ยังได้จัดกิจกรรมผ่านช่องทางออนไลน์ โดยจัดทําบัตรอวยพรวันมาฆบูชาออนไลน์ (E-Card) และเชิญชวนประชาชนร่วมกิจกรรมตอบปัญหาธรรมะออนไลน์ ผ่านทาง www.dra.go.th อีกด้วย
รัฐมนตรีว่าการกระทรวงวัฒนธรรม (รมว.วธ.) กล่าวต่อว่า ในส่วนภูมิภาค ได้ร่วมกับสํานักงานวัฒนธรรมจังหวัด องค์กรเครือข่ายทางพระพุทธศาสนา และหน่วยงานต่างๆ ในพื้นที่ บูรณาการการจัดกิจกรรมส่งเสริมพระพุทธศาสนา ระหว่างวันที่ 1 – 6 มีนาคม 2566 ตามบริบทของแต่ละจังหวัด ได้แก่ กิจกรรมส่งเสริมคุณธรรมจริยธรรมในมิติศาสนา ในรูปแบบสื่อสร้างสรรค์ กิจกรรมสืบสานเทศกาล ประเพณี และวัฒนธรรม นําวิถีถิ่น วิถีไทย ภูมิปัญญาท้องถิ่นของแต่ละภูมิภาค และส่งเสริมต่อยอดผลิตภัณฑ์จากภูมิปัญญา ความเชื่อ เคารพศรัทธาเชิงสร้างสรรค์
รัฐมนตรีว่าการกระทรวงวัฒนธรรม (รมว.วธ.) กล่าวต่ออีกว่า ขอเชิญชวนพุทธศาสนิกชนทุกท่านร่วมกิจกรรมทางพระพุทธศาสนา เนื่องในวันมาฆบูชา ละชั่ว ทําดี ทําจิตใจให้บริสุทธิ์ นําหลักธรรมคําสอนทางพระพุทธศาสนามาประพฤติปฏิบัติในชีวิตประจําวัน เพื่อน้อมรําลึกถึงพระพุทธคุณขององค์พระสัมมาสัมพุทธเจ้า
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ รับทราบ การจัดเก็บภาษี ปี 2566 ไตรมาสแรก ได้เกินเป้ากว่า 6 หมื่นล้านบาท สะท้อนการฟื้นตัวของเศรษฐกิจไทยเดินหน้าถูกทาง เพื่อการพัฒนาประเทศอย่างยั่งยืน
วันเสาร์ที่ 18 กุมภาพันธ์ 2566
18/02/2566
โฆษกรัฐบาลเผย นายกฯ รับทราบ การจัดเก็บภาษี ปี 2566 ไตรมาสแรก ได้เกินเป้ากว่า 6 หมื่นล้านบาท สะท้อนการฟื้นตัวของเศรษฐกิจไทยเดินหน้าถูกทาง เพื่อการพัฒนาประเทศอย่างยั่งยืน
โฆษกรัฐบาลเผย นายกฯ รับทราบ การจัดเก็บภาษี ปี 2566 ไตรมาสแรก ได้เกินเป้ากว่า 6 หมื่นล้านบาท สะท้อนการฟื้นตัวของเศรษฐกิจไทยเดินหน้าถูกทาง เพื่อการพัฒนาประเทศอย่างยั่งยืน
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานจาก กรมสรรพากรถึงตัวเลขการจัดเก็บภาษี โดยในระยะเวลา 4 เดือนแรกของปีงบประมาณ 2566 ตั้งแต่ ตุลาคม 2565 ถึง มกราคม 2566 สามารถจัดเก็บภาษีเกินกว่าเป้าหมายที่ตั้งไว้กว่า 6 หมื่นล้านบาท ส่วนใหญ่จะมาจากการเก็บภาษีนิติบุคคล และมูลค่าเพิ่มเป็นหลัก ซึ่งสะท้อนการฟื้นตัวของภาคธุรกิจ และการบริโภคในประเทศ
โฆษกประจําสํานักนายกรัฐมนตรี กล่าวว่า ในส่วนของการรายงานของกระทรวงการคลังช่วง 3 เดือน ของไตรมาสแรกประจําปีงบประมาณ 2566 (ตุลาคม-ธันวาคม 2565) รัฐบาลสามารถจัดเก็บรายได้สุทธิ เป็นจํานวนถึง 6.33 แสนล้านบาท สูงกว่าเป้าหมายที่ตั้งไว้ถึง 13.2% ซึ่งเฉพาะกรมสรรพากรสามารถจัดเก็บรายได้ได้มากถึง 4.46 แสนล้านบาท โดยเกินจากเป้าหมายที่ตั้งไว้ถึง 10% สะท้อนให้เห็นการฟื้นตัวของเศรษฐกิจประเทศไทย ทั้งจากภาคธุรกิจ การท่องเที่ยว อุตสาหกรรม การจับจ่ายใช้สอยภายในประเทศ ทําให้มีเงินสะพัดหมุนเวียนในระบบเศรษฐกิจมากขึ้น ทั้งนี้ กระทรวงการคลังคาดการณ์ว่า ในปี 2566 ระบบเศรษฐกิจจะขยายตัวเพิ่มขึ้นที่ 3.8% จากอุปสงค์ภายในประเทศ รวมถึงภาคอุตสาหกรรม การท่องเที่ยว
สําหรับในปีงบประมาณ 2566 นี้ หน่วยงานต่าง ๆ ที่เก็บภาษี กรมสรรพากร กรมสรรพสามิต และ กรมศุลกากร ได้ดําเนินการตามแผนนโยบายของรัฐบาล และติดตามสถานการณ์การจัดเก็บภาษีอย่างต่อเนื่อง โดยภายในปีงบประมาณ 2566 รัฐบาลตั้งเป้าการเก็บภาษีไว้ที่ 2.49 ล้านล้านบาท ซึ่งจากปริมาณการเก็บภาษีในไตรมาสแรกที่เกินเป้า คาดว่าในปีนี้ทั้งปีจะสามารถจัดเก็บภาษีได้ตามเป้าหมายที่กําหนดไว้ได้ และกรมสรรพากรดําเนินการตามแนวทางของนายกรัฐมนตรี ให้มีแผนการที่จะเพิ่มการจัดเก็บภาษี โดยการดึงธุรกิจเกิดใหม่หลายๆประเภท เช่น การค้าบนแพลตฟอร์มออนไลน์อินฟลูเอนเซอร์ เข้าสู่ระบบภาษี เพื่อให้สามารถจัดเก็บรายได้ได้เพิ่มขึ้นอีกด้วย
“นายกรัฐมนตรีสั่งการให้กําชับการทํางานของทุกหน่วยงานให้เป็นไปตามกฎระเบียบ ชื่นชมการเติบโตของตัวเลขทางเศรษฐกิจของไทย โดยมั่นใจว่าเศรษฐกิจไทยเดินมาถูกทาง และกําลังฟื้นตัว ตลอดจนยินดีที่การจัดเก็บภาษีในไตรมาสแรกของปีงบประมาณ 2566 เป็นไปได้ด้วยดี มีตัวเลขการจัดเก็บที่เกินเป้าหมายที่ตั้งไว้ สิ่งเหล่านี้ได้สะท้อนถึงการฟื้นตัวของภาคเศรษฐกิจอย่างต่อเนื่อง ซึ่งเป็นผลมาจากการดําเนินตามนโยบายของรัฐบาล ทั้งนี้ นายกรัฐมนตรีได้ขอบคุณไปยังหน่วยงานที่เกี่ยวข้อง ทั้งภาครัฐ และภาคประชาชน โดยภาษีเหล่านี้ จะถูกนําไปพัฒนาประเทศ รวมถึงคุณภาพชีวิตของประชาชนทุกกลุ่มอย่างยั่งยืน และเหมาะสมตามกระบวนการกฎหมายต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​รัฐบาลจัดแข่งกีฬายิงธนูโบราณ ที่เบตง ส่งเสริมกีฬาและวัฒนธรรมท้องถิ่น
วันเสาร์ที่ 18 กุมภาพันธ์ 2566
18/02/2566
​รัฐบาลจัดแข่งกีฬายิงธนูโบราณ ที่เบตง ส่งเสริมกีฬาและวัฒนธรรมท้องถิ่น
​รัฐบาลจัดแข่งกีฬายิงธนูโบราณ ที่เบตง ส่งเสริมกีฬาและวัฒนธรรมท้องถิ่น
วันนี้ (18 กุมภาพันธ์ 2566) ที่ สนามกีฬากลางเทศบาลเมืองเบตง จ.ยะลา นางสาวรัชดา ธนาดิเรก รองโฆษกรัฐบาลในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ ด้านประสานการมีส่วนร่วมเยี่ยมชมการแข่งขันกีฬายิงธนูเทรดดี้ (กีฬายิงธนูโบราณ) Amazean Archery 2023 @BETONG ซึ่งจัดขึ้นภายใต้การแข่งขันวิ่งเทรล Amazean jungle Thailand by UTMB 2023 ระหว่าง 17-19 กุมภาพันธ์ 2566 โดยภายในงานมีการแข่งขันประเภทต่างๆ อาทิ การแข่งขัน Fun Game, Night shooting ซึ่งนักกีฬายิงธนูจะใส่ชุดพื้นเมือง ชุดประจําถิ่นหรือชุดรายอ และผ้าลือปัส หรือสมูตา ตลอดที่ทําการแข่งขัน ถือเป็นเอกลักษณ์เฉพาะของกีฬาธนูเทรดดี้ด้วย
นางสาวรัชดา กล่าวว่ากีฬายิงธนูโบราณ ถือเป็นกีฬาด้านการสร้างศิลปวัฒนธรรม ควบคู่กับวิถีชีวิตของคนในพื้นที่ โดยเฉพาะอย่างยิ่งสอดคล้องกับวิถีชีวิต วัฒนธรรมความเป็นมลายู รัฐบาลจึงให้การสนับสนุนและได้นํามาบรรจุเป็นกิจกรรมคู่ขนานกับการแข่งขันรายการ Amazean jungle Thailand by UTMB 2023 และขณะนี้เยาวชนให้ความสนใจกีฬาชนิดนี้เพื่มมากขึ้นเรื่อยๆ เริ่มมีการสนับสนุนในระดับโรงเรียน แสดงให้เห็นถึงกีฬาและวัฒนธรรมเป็นของคู่กัน โดยภาครัฐพร้อมให้การสนับสนุน
ขณะที่ นายฮาบีบุดดีน ลือแบเต๊ะ คณะกรรมการชมรมยิงธนูพื้นเมืองจังหวัดยะลา กล่าวว่า เสน่ห์ของการยิงธนูในกิจกรรมครั้งนี้คือการแต่งกาย ซึ่งส่งเสริมให้นักกีฬาทุกคนแต่งกายด้วยชุดท้องถิ่น เป็นการอนุรักษ์การแต่งกายของท้องถิ่น และจะไม่ค่อยเน้นผลการแข่งขัน แต่จะเน้นเพื่อมาพบปะกัน ดีใจที่ได้เห็นภาพเด็กๆและผู้ใหญ่สามารถทํากิจกรรมร่วมกัน รวมถึงเป็นกิจกรรมที่สามารถทําได้ร่วมกันในครอบครัว สามารถส่งเสริมความรักความสามัคคีในครอบครัว และในอนาคตก็จะมีการต่อยอดการทํากิจกรรมแบบนี้ต่อไปเรื่อยๆ ยังสถานที่ต่างๆในพื้นที่ เพื่อเผยแพร่ให้แก่น้องๆเยาวชนได้หันมาใช้เวลาว่างให้เป็นประโยชน์
รัฐบาลไทย-ข่าวทำเนียบรัฐบาล-โฆษกรัฐบาล เผยหน่วยงานที่เกี่ยวข้องรับลูกนโยบายรัฐบาล เดินหน้าประชาสัมพันธ์ข้าวไทยในงานแสดงสินค้านานาชาติระดับโลก 2 ภูมิภาค
วันเสาร์ที่ 18 กุมภาพันธ์ 2566
18/02/2566
โฆษกรัฐบาล เผยหน่วยงานที่เกี่ยวข้องรับลูกนโยบายรัฐบาล เดินหน้าประชาสัมพันธ์ข้าวไทยในงานแสดงสินค้านานาชาติระดับโลก 2 ภูมิภาค
งาน Biofach 2023 ณ สหพันธ์สาธารณรัฐเยอรมนี และงาน Gulfood 2023 ณ สหรัฐอาหรับเอมิเรตส์
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีที่ได้ทราบสินค้าข้าวอินทรีย์และผลิตภัณฑ์ข้าวอินทรีย์ของไทยเข้าร่วมงานแสดงสินค้านานาชาติระดับโลกใน 2 ภูมิภาค ที่สหพันธ์สาธารณรัฐเยอรมนี และสหรัฐอาหรับเอมิเรตส์
โฆษกประจําสํานักนายกรัฐมนตรี กล่าวว่าด้วยการผลักดันนโยบายของนายกรัฐมนตรี หน่วยงานที่เกี่ยวข้องได้นําสินค้าข้าวอินทรีย์และผลิตภัณฑ์ข้าวอินทรีย์ของไทยร่วมงานแสดงสินค้านานาชาติระดับโลกใน 2 ภูมิภาค ได้แก่
1. งาน BIOFACH 2023 ครั้งที่ 33 วันที่ 14-17 กุมภาพันธ์ 2566 ณ เมืองนูเรมเบิร์ก สหพันธ์สาธารณรัฐเยอรมนี ซึ่งเป็นงานแสดงสินค้าเกษตรอินทรีย์นานาชาติที่ใหญ่ที่สุดในโลก ทั้งนี้ ในงานได้จัดนิทรรศการให้ความรู้เกี่ยวกับข้าวอินทรีย์ไทย จัดแสดงตัวอย่างสินค้าข้าวอินทรีย์ และผลิตภัณฑ์ข้าวอินทรีย์ของไทยไปจัดแสดง เช่น ข้าวหอมมะลิไทยอินทรีย์ ข้าวไรซ์เบอร์รี่อินทรีย์ แป้งข้าวอินทรีย์ เครื่องดื่มจากข้าวอินทรีย์ และขนมอบกรอบที่ทํามาจากข้าวอินทรีย์ เป็นต้น รวมถึงการเจรจาธุรกิจการค้ากับผู้นําเข้าข้าวภายในงานด้วย
2. งาน Gulfood 2023 ครั้งที่ 28 วันที่ 20-24 กุมภาพันธ์ 2566 ณ เมืองดูไบ สหรัฐอาหรับเอมิเรตส์ เป็นงานแสดงสินค้าอาหารและเครื่องดื่มที่ใหญ่ที่สุดในภูมิภาคตะวันออกกลาง ในงานได้จัดนิทรรศการให้ความรู้เกี่ยวกับความหลากหลายของข้าวไทยควบคู่กับเครื่องหมายรับรองข้าวหอมมะลิไทย และจัดแสดงตัวอย่างข้าวไทยชนิดต่าง ๆ เช่น ข้าวหอมมะลิไทย ข้าวขาว และข้าวนึ่ง รวมถึงข้าวคุณลักษณะพิเศษ เช่น ข้าวไรซ์เบอร์รี่ ข้าวสังข์หยด และข้าว กข43 พร้อมสาธิตการหุงข้าวไทยแจกให้กับผู้เข้าชมภายในคูหา ได้ทดลองชิมคู่กับอาหารของไทยอีกด้วย
“นายกรัฐมนตรี ชื่นชมการทํางานของหน่วยงานที่เกี่ยวข้องซึ่งได้รับนโยบายของรัฐบาลไปดําเนิน เพื่อสร้างโอกาสอันดี ในการประชาสัมพันธ์ข้าวไทย สินค้าไทย และนวัตกรรมจากอาหารของไทย ให้ผู้นําเข้าสินค้าและผู้บริโภคในต่างประเทศรับรู้ และเชื่อมั่นในคุณภาพ มาตรฐานของข้าวไทย ซึ่งถือเป็นการขยายตลาด กระตุ้นการซื้อขาย ข้าว และผลิตภัณฑ์ข้าวไทยได้เพิ่มมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-​"ทิพานัน" โชว์ผลงานทีมเเศรษฐกิจ 'พล.อ.ประยุทธ์'  โรดโชว์สหรัฐฯ ดึงบริษัทยักษ์ใหญ่ลงทุนไทยสำเร็จ  ชี้ความสงบและโครงสร้างพื้นฐานดีเป็นตัวตัดสินใจของนักลงทุน
วันเสาร์ที่ 18 กุมภาพันธ์ 2566
18/02/2566
​"ทิพานัน" โชว์ผลงานทีมเเศรษฐกิจ 'พล.อ.ประยุทธ์'  โรดโชว์สหรัฐฯ ดึงบริษัทยักษ์ใหญ่ลงทุนไทยสําเร็จ  ชี้ความสงบและโครงสร้างพื้นฐานดีเป็นตัวตัดสินใจของนักลงทุน
​"ทิพานัน" โชว์ผลงานทีมเเศรษฐกิจ 'พล.อ.ประยุทธ์'  โรดโชว์สหรัฐฯ ดึงบริษัทยักษ์ใหญ่ลงทุนไทยสําเร็จ  ชี้ความสงบและโครงสร้างพื้นฐานดีเป็นตัวตัดสินใจของนักลงทุน
วันนี้ 18 ก.พ. 66 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ รับทราบและยินดีผลสําเร็จ ของคณะกรรมการส่งเสริมการลงทุนและผู้แทนการค้าไทย จากการเดินสายโรดโชว์ครั้งแรกของปี 2566 ณ นครซีแอตเติล และนครซานฟรานซิสโก ประเทศสหรัฐอเมริการะหว่างวันที่ 1 – 3 กุมภาพันธ์ 2566
น.ส.ทิพานัน กล่าวว่า ผลสําเร็จอย่างเป็นรูปธรรมจากการเข้าพบหารือกับผู้บริหารของบริษัทชั้นนําในอุตสาหกรรมดิจิทัลและอิเล็กทรอนิกส์ ได้แก่ บริษัท Amazon Web Services (AWS) ได้ประกาศลงทุนในประเทศไทยด้วยเงินลงทุนกว่า 1.9 แสนล้านบาท บริษัท Google ที่ประกาศจัดตั้ง Google Cloud Region ในประเทศไทย บริษัท Microsoft ผู้พัฒนาซอฟต์แวร์รายใหญ่ของโลกที่ทําธุรกิจในไทยมายาวนาน บริษัท Western Digital ผู้ผลิตฮาร์ดดิสก์รายใหญ่ของโลก ซึ่งมีฐานการผลิตที่ใหญ่ที่สุดของบริษัทอยู่ในประเทศไทย และบริษัท Analog Devices ผู้ผลิตเซมิคอนดักเตอร์และ IC อันดับต้นของโลก ซึ่งได้ลงทุนและขยายฐานการประกอบและทดสอบเซมิคอนดัคเตอร์ในไทยอย่างต่อเนื่อง
น.ส.ทิพานัน กล่าวว่า ทั้งนี้ทีมประเทศไทยได้ชูจุดเด่นของประเทศไทยทั้งในเรื่องโครงสร้างพื้นฐานที่มีคุณภาพ ซัพพลายเชนครบวงจร รวมทั้งความสามารถในการจัดหาพลังงานหมุนเวียนสําหรับภาคอุตสาหกรรม ซึ่งกําลังเป็นที่ต้องการของบริษัทชั้นนํา นอกจากนี้ บีโอไอยังมีมาตรการใหม่ ๆ หลายเรื่องที่เป็นประโยชน์กับนักลงทุนสหรัฐฯ
พร้อมกันนี้ในการหารือกับสหรัฐฯ ผู้แทนการค้าไทยได้นําเสนอทิศทางการพัฒนาเศรษฐกิจของไทยไปสู่เศรษฐกิจสีเขียว (Green Economy) ทั้งการเพิ่มสัดส่วนการใช้พลังงานหมุนเวียนในการผลิตไฟฟ้าถึงร้อยละ 50 การกําหนดเป้าหมายและแผนปฏิบัติในการลดการปล่อยคาร์บอน รวมทั้งการส่งเสริมเทคโนโลยีการดักจับ การใช้ประโยชน์ และการกักเก็บคาร์บอน (CCUS) อีกทั้งยังได้ชูนโยบายมุ่งเป้าใน 3 อุตสาหกรรมสําคัญ ได้แก่ อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมดิจิทัล
โดยในปี 2565 มีคําขอรับการส่งเสริมการลงทุนจากสหรัฐอเมริกา จํานวน 33 โครงการ เงินลงทุนรวม 50,296 ล้านบาท สูงเป็นอันดับ 3 ของการลงทุนจากต่างประเทศทั้งหมด ส่วนใหญ่อยู่ในอุตสาหกรรมดิจิทัล และอิเล็กทรอนิกส์
น.ส.ทิพานัน กล่าวว่า ถือเป็นผลสําเร็จจากการที่พล.อ.ประยุทธ์ มุ่งเพิ่มขีดความสามารถในการแข่งขัน ดังนั้นในห้วงเวลานี้ อยากให้ทั้งฝ่ายค้านและผู้ไม่หวังดีกับประเทศไทย ได้รับทราบข้อมูลว่า จากสถานการณ์ความสงบทางการเมืองที่ผ่านมา แม้มีวิกฤตโควิด 19 ก็ยังทําให้ประเทศไทยฟื้นตัว เศรษฐกิจกําลังเติบโต จากการวางรากฐานทั้งโครงสร้างพื้นฐานที่ดี ทั้งความสงบเรียบร้อยในประเทศ อันแสดงถึงเสถียรภาพที่จะทําให้ต่างชาติตัดสินใจมาลงทุน ควบคู่ไปกับมาตรการส่งเสริมการลงทุน ที่รัฐบาลกําลังมุ่งสู่เศรษฐกิจใหม่ และยกระดับให้ไทยเป็นศูนย์กลางการลงทุนของภูมิภาคได้ในไม่ช้า" น.ส. ทิพานัน กล่าว
รัฐบาลไทย-ข่าวทำเนียบรัฐบาล-“ปลัด สธ.” เปิดมหกรรม “ผู้สูงอายุไทย ดวงตาสดใส ไร้ต้อกระจก” รพ.สมุทรปราการ เร่งรัดผ่าตัดต้อกระจกให้ผู้สูงวัย ลดการสูญเสียการมองเห็น
วันเสาร์ที่ 18 กุมภาพันธ์ 2566
“ปลัด สธ.” เปิดมหกรรม “ผู้สูงอายุไทย ดวงตาสดใส ไร้ต้อกระจก” รพ.สมุทรปราการ เร่งรัดผ่าตัดต้อกระจกให้ผู้สูงวัย ลดการสูญเสียการมองเห็น
ปลัดกระทรวงสาธารณสุข เปิดมหกรรม “ผู้สูงอายุไทย ดวงตาสดใส ไร้ต้อกระจก” โรงพยาบาลสมุทรปราการ ช่วยให้ผู้สูงอายุในจังหวัดสมุทรปราการที่เป็นโรคต้อกระจกชนิดบอด และชนิดสายตาเลือนรางที่จําเป็นต้องผ่าตัด ได้รับการผ่าตัดที่รวดเร็ว มองเห็นได้ชัดขึ้น
ปลัดกระทรวงสาธารณสุข เปิดมหกรรม “ผู้สูงอายุไทย ดวงตาสดใส ไร้ต้อกระจก” โรงพยาบาลสมุทรปราการ ช่วยให้ผู้สูงอายุในจังหวัดสมุทรปราการที่เป็นโรคต้อกระจกชนิดบอด และชนิดสายตาเลือนรางที่จําเป็นต้องผ่าตัด ได้รับการผ่าตัดที่รวดเร็ว มองเห็นได้ชัดขึ้น ลดปัญหาการสูญเสียการมองเห็น
วันนี้ (18 กุมภาพันธ์ 2566) ที่โรงพยาบาลสมุทรปราการ อําเภอเมือง จังหวัดสมุทรปราการ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดงานมหกรรม “ผู้สูงอายุไทย ดวงตาสดใส ไร้ต้อกระจก” โดยมี นายชัยพจน์ จรูญพงศ์ รองผู้ว่าราชการจังหวัดสมุทรปราการ นางสาวนันทิดา แก้วบัวสาย นายกองค์การบริหารส่วนจังหวัดสมุทรปราการ นายแพทย์นเรศฤทธิ์ ขัดธะสีมา นายแพทย์สาธารณสุขจังหวัดสมุทรปราการ และประชาชน เข้าร่วมงาน
นายแพทย์โอภาส กล่าวว่า กระทรวงสาธารณสุขมีนโยบายให้ปี 2566 เป็นปีแห่งสุขภาพสูงวัยไทย โดยสนับสนุนการดูแลสุขภาพผู้สูงอายุอย่างเป็นระบบและทั่วถึง ทั้งการคัดกรองสุขภาพกายและใจ การให้บริการคลินิกผู้สูงอายุ และสนับสนุนวัสดุอุปกรณ์จําเป็นเพื่อพัฒนาคุณภาพชีวิตให้ดีขึ้น สามารถดูแลตนเองขั้นพื้นฐานได้ ทั้งนี้ ช่วงสถานการณ์การแพร่ระบาดของโรคโควิด 19 ที่ผ่านมา โรงพยาบาลสมุทรปราการ มีการปรับการให้บริการเพื่อลดความเสี่ยงในการแพร่และรับเชื้อ เช่น ลดการผ่าตัดผู้ป่วยโรคต้อกระจกในรายที่ไม่เร่งด่วน เหลือผ่าตัดเฉพาะรายที่มีภาวะแทรกซ้อนรุนแรงเท่านั้น ทําให้มีผู้ป่วยต้อกระจกที่ต้องได้รับการผ่าตัดสะสมเพิ่มขึ้น กว่า 400 ราย เป็นต้อกระจกชนิดบอดประมาณ 300 ราย และมีระยะเวลารอคอยการผ่าตัดนานกว่า 6 เดือน จึงได้มีการจัดงาน “มหกรรมผู้สูงอายุไทย ดวงตาสดใส ไร้ต้อกระจก” ขึ้น เพื่อเร่งรัดการผ่าตัดต้อกระจกให้กับผู้สูงอายุ ลดระยะเวลารอคอยและลดภาวะแทรกซ้อน
ด้านนพ.นเรศฤทธิ์ กล่าวว่า โรคต้อกระจกพบมากเป็นอันดับหนึ่งทั้งของผู้ป่วยในและผู้ป่วยนอกของโรงพยาบาล แต่ละปีมีผู้เข้ารับการรักษามากกว่า 1,200 ราย โรงพยาบาลสมุทรปราการ จึงร่วมกับทีมจักษุแพทย์โรงพยาบาลบ้านแพ้ว (องค์การมหาชน) จัดโครงการ “มหกรรมผู้สูงอายุไทย ดวงตาสดใส ไร้ต้อกระจก”ให้ประชาชน โดยเฉพาะผู้สูงอายุที่ป่วยเป็นโรคต้อกระจกได้รับการผ่าตัดที่รวดเร็วขึ้น แก้ไขและลดปัญหาการสูญเสียการมองเห็น เพิ่มคุณภาพชีวิตที่ดีแก่ผู้สูงวัยไทย โดยวันที่ 18 กุมภาพันธ์ 2566 จัดบริการตรวจยืนยันต้อกระจก และวัดเลนส์แก้วตาเทียม จํานวน 400 ราย วันที่ 25-26 กุมภาพันธ์ 2566 ผ่าตัดต้อกระจกวันละ 500 ราย และนัดตรวจติดตามหลังผ่าตัด ในวันที่ 3 และ 24 มีนาคม 2566 ต่อไป
*********************************************** 18 กุมภาพันธ์ 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ภูมิใจ นักกฎหมายชม พ.ร.บ.ป้องกันทรมานและอุ้มหาย ถือเป็นการปฏิรูปกระบวนการยุติธรรม ในรอบ 100 ปี
วันเสาร์ที่ 18 กุมภาพันธ์ 2566
18/02/2566
รัฐมนตรีว่าการกระทรวงยุติธรรม ภูมิใจ นักกฎหมายชม พ.ร.บ.ป้องกันทรมานและอุ้มหาย ถือเป็นการปฏิรูปกระบวนการยุติธรรม ในรอบ 100 ปี
รัฐมนตรีว่าการกระทรวงยุติธรรม ภูมิใจ นักกฎหมายชม พ.ร.บ.ป้องกันทรมานและอุ้มหาย ถือเป็นการปฏิรูปกระบวนการยุติธรรม ในรอบ 100 ปี เผย กฎหมายยังบังคับใช้ 22 ก.พ.นี้ แต่เลื่อนใช้ 4 มาตรา หลังตํารวจ ไม่พร้อมด้านเครื่องมือ ลั่น ต้องการยกระดับกระบวนการยุติธรรม
วันที่ 18 กุมภาพันธ์ 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้า พ.ร.บ.ป้องกันและปราบปรามการทรมานและการกระทําให้บุคคลสูญหายว่า กฎหมายป้องกันการทรมานและอุ้มหาย ยังจะมีผลบังคับใช้วันที่ 22 กุมภาพันธ์ นี้ โดยไม่ใช่เป็นการเลื่อนบังคับใช้ทั้งฉบับ แต่เป็นเพียงการเลื่อนบังคับใช้แค่ 4 มาตราเท่านั้น เนื่องจากเป็นกฎหมายใหม่ เจ้าหน้าที่ตํารวจ ยังไม่มีความพร้อมด้านเครื่องมือ จึงมีหนังสือถึงกระทรวงยุติธรรม เมื่อวันที่ 6 มกราคม ที่ผ่านมา เพื่อขอให้ขยายระยะเวลาการบังคับใช้กฎหมาย ในหมวด 3 ซึ่งมีทั้งหมด 8 มาตรา ออกไปก่อนแบบไม่มีกําหนด เนื่องจากมีเหตุขัดข้อง ทั้งงบประมาณ อุปกรณ์ความพร้อมของบุคลากร และมาตรฐานกลางในการปฏิบัติงาน
นายสมศักดิ์ กล่าวอีกว่า จึงมีการหารือร่วมกัน ทั้งนายวิษณุ เครืองาม รองนายกฯ กระทรวงยุติธรรม และ สํานักงานตํารวจแห่งชาติ เมื่อวันที่ 3 กุมภาพันธ์ ที่ผ่านมา ซึ่งได้ข้อยุติ ยอมให้เลื่อนบังคับใช้กฎหมายแค่ 7 เดือน และให้เลื่อนใช้แค่ 4 มาตรา จากที่ขอมา 8 มาตรา ทางกระทรวงยุติธรรม จึงจัดทําพระราชกําหนด เพื่อขยายกําหนดเวลาบังคับใช้ 4 มาตรา คือ มาตรา 22-25 ออกไปจนถึงวันที่ 30 กันยายน 2566 โดยมาตรา 22 คือ การบันทึกภาพและเสียงอย่างต่อเนื่อง มาตรา 23 การบันทึกข้อมูลผู้ถูกควบคุม เช่น ชื่อ นามสกุล อัตลักษณ์ มาตรา 24 ญาติ ทนาย ขอเจ้าหน้าที่เปิดเผยข้อมูลผู้ถูกควบคุมตัวได้ และมาตรา 25 ข้อยกเว้นการเปิดเผยข้อมูล เช่น ละเมิดสิทธิส่วนตัว
“กฎหมายฉบับนี้ ได้ถูกผลักดันตั้งแต่ปี 2550 แต่ก็สะดุดมาโดยตลอด จนมาถึงยุคผมเป็นรัฐมนตรีว่าการกระรวงยุติธรรม ก็ได้เสนอกฎหมายนี้ เข้าครม.ใหม่ เมื่อวันที่ 23 มิ.ย.63 และเสนอกฎหมายเข้าสภา เมื่อวันที่ 15 ก.ย.64 จนทุกฝ่ายเห็นชอบ ประกาศในราชกิจจานุเบกษา เมื่อวันที่ 25 ต.ค.65 และกําลังจะมีผลบังคับใช้วันที่ 22 ก.พ.นี้ ซึ่งกฎหมายฉบับนี้ ผมต้องการยกระดับกระบวนการยุติธรรม ให้มีความโปร่งใส เท่าเทียม ไม่มีการกลั่นแกล้งกันได้อีกต่อไป เพราะทุกขั้นตอนจากนี้ ต้องมีการบันทึกภาพทั้งหมด โดยผมรู้สึกภูมิใจ ที่มีหลายฝ่ายชื่นชมกฎหมายฉบับนี้ ถึงขั้นมีนักวิชาการด้านกฎหมาย ยกให้ว่า เป็นการช่วยปฎิรูปกระบวนการยุติธรรมของไทย ในรอบ 100 ปี ก็ทําให้ผมรู้สึกได้เป็นส่วนหนึ่ง ที่ได้ช่วยพัฒนากระบวนการยุติธรรม ให้เป็นที่พึ่งของประชาชนอย่างแท้จริง” รมว.ยุติธรรม กล่าว
รัฐบาลไทย-ข่าวทำเนียบรัฐบาล-ปลัด สธ. ชื่นชม รพ.สมุทรปราการ ปรับโฉมเป็น Smart & Modernize hospital บริการทันสมัยครบวงจร ลดแออัด
วันเสาร์ที่ 18 กุมภาพันธ์ 2566
ปลัด สธ. ชื่นชม รพ.สมุทรปราการ ปรับโฉมเป็น Smart & Modernize hospital บริการทันสมัยครบวงจร ลดแออัด
ปลัดกระทรวงสาธารณสุข ติดตามการดําเนินงานของโรงพยาบาลสมุทรปราการ ชื่นชมการปรับโฉมเป็น Smart & Modernize  Hospital ที่ทันสมัย ให้บริการครบวงจร นําเทคโนโลยีดิจิทัลมาใช้ในการให้บริการ เชื่อมโยงข้อมูลสุขภาพออนไลน์ทั้งจังหวัด ประชาชนได้รับบริการสะดวก รวดเร็ว
ปลัดกระทรวงสาธารณสุข ติดตามการดําเนินงานของโรงพยาบาลสมุทรปราการ ชื่นชมการปรับโฉมเป็น Smart & Modernize Hospital ที่ทันสมัย ให้บริการครบวงจร นําเทคโนโลยีดิจิทัลมาใช้ในการให้บริการ เชื่อมโยงข้อมูลสุขภาพออนไลน์ทั้งจังหวัด ประชาชนได้รับบริการสะดวก รวดเร็ว ช่วยลดความแออัด
วันนี้ (18 กุมภาพันธ์ 2566) นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะลงพื้นที่ติดตามการพัฒนาที่โรงพยาบาลสมุทรปราการ จ.สมุทรปราการ และกล่าวว่า โรงพยาบาลสมุทรปราการมีการพัฒนาตามนโยบายของกระทรวงสาธารณสุขอย่างต่อเนื่องครอบคลุมในทุกมิติ โดยเฉพาะการปรับโฉมเป็น Smart & Modernize Hospital ปรับปรุงภูมิทัศน์ให้สะอาด สวยงาม ทันสมัย พร้อมนําเทคโนโลยีดิจิทัลมาใช้ในการให้บริการแผนกผู้ป่วยนอก เช่น แผนกอุบัติเหตุฉุกเฉิน แผนกทันตกรรม แผนกจักษุวิทยา ช่วยเพิ่มความสะดวก รวดเร็ว ลดความแออัด ทั้งการลงทะเบียนผ่านระบบออนไลน์ ตู้ลงทะเบียนอัตโนมัติ เครื่องวัดสัญญานชีพอัตโนมัติด้วยตนเอง จนถึงการจ่ายค่าบริการผ่านตู้เก็บเงินอัตโนมัติ ไม่ต้องรอคิว ส่วนแผนกผู้ป่วยใน มีเครื่องจัดยาอัตโนมัติ เครื่องส่งยาอัตโนมัติ เชื่อมต่อข้อมูลผู้ป่วยทั้งประวัติการรักษา บันทึกทางการพยาบาล การใช้อุปกรณ์เครื่องมือแพทย์ต่างๆ ลดปัญหาข้อมูลสูญหายและเรียกดูข้อมูลได้อย่างรวดเร็ว ลดการใช้กระดาษ เป็น OPD/IPD Paperless เต็มรูปแบบ และยังเชื่อมต่อข้อมูลสุขภาพกับโรงพยาบาลชุมชนทั้งจังหวัด ช่วยให้ผู้ป่วยได้รับการรักษาที่สะดวก รวดเร็ว
นอกจากนี้ ยังมี “ศูนย์หัวใจและหลอดเลือด” ประกอบด้วย ห้องปฏิบัติการสวนหัวใจ หอผู้ป่วยเฉพาะทางโรคหัวใจ จํานวน 12 เตียง หอผู้ป่วยวิกฤตหัวใจ (CCU) จํานวน 7 เตียงซึ่งในปี 2565 ได้ให้บริการสวนหัวใจและทําบอลลูน 1,479 ราย การผ่าตัดบายพาสและเปลี่ยนลิ้นหัวใจ 98 ราย ช่วยให้ผู้ป่วยได้รับบริการเร็วขึ้น ทําให้อัตราเสียชีวิตของผู้ป่วยหัวใจขาดเลือดเฉียบพลันลดลง จากร้อยละ 16.02 ในปี 2564 เหลือร้อยละ 7.1 ในปี 2565 รวมถึงมีการให้บริการศูนย์ไตเทียม ซึ่งในปี 2565 สามารถฟอกไตได้ถึง 18,355 รอบ
“ปัจจุบัน โรงพยาบาลสมุทรปราการ เป็นอีกโรงพยาบาลหนึ่งที่ได้รับคําชื่นชมจากประชาชนในพื้นที่ ซึ่งเป็นผลจากความร่วมมือเป็นอย่างดีของบุคลากรโรงพยาบาล ภาคเอกชนและภาคประชาชนในพื้นที่ ทําให้มีการพัฒนาอย่างรวดเร็ว มีการให้บริการที่ทันสมัยและมีสิ่งแวดล้อมภายในโรงพยาบาลที่สวยงาม ประชาชนเกิดความเชื่อมั่นและเข้าถึงระบบบริการได้อย่างสะดวก ส่งผลให้ระบบสาธารณสุขของเรามีความเข้มแข็ง” นายแพทย์โอภาส กล่าว
*********************************************** 18 กุมภาพันธ์ 2566
รัฐบาลไทย-ข่าวทำเนียบรัฐบาล-​นายกรัฐมนตรีย้ำรัฐบาลติดตามและขับเคลื่อนการลงทุน ดูแลภาคการท่องเที่ยว
วันเสาร์ที่ 18 กุมภาพันธ์ 2566
18/02/2566
​นายกรัฐมนตรีย้ํารัฐบาลติดตามและขับเคลื่อนการลงทุน ดูแลภาคการท่องเที่ยว
​นายกรัฐมนตรีย้ํารัฐบาลติดตามและขับเคลื่อนการลงทุน ดูแลภาคการท่องเที่ยว การใช้จ่ายในประเทศเต็มที่แม้เป็นช่วงปลายรัฐบาล ชี้ต้องรักษาเศรษฐกิจภายในให้เข้มแข็งตั้งรับความผันผวนจากต่างประเทศ หลังข้อมูลไตรมาส4/65 สะท้อนทั่วโลกไม่แน่นอนสูง
วันนี้ 18 ก.พ. 66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากสํานักงานสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ ถึงข้อมูลเศรษฐกิจปี 65 ที่ขยายตัวได้ร้อยละ 2.6 โดยในไตรมาสสุดท้ายของปี65 ข้อมูลได้ชี้ให้เห็นผลกระทบจากความผันผวนของเศรษฐกิจต่างประเทศที่ชัดเจน
โดยนายกรัฐมนตรีย้ําว่าแม้จะเป็นช่วงปลายของรัฐบาลและกําลังจะเข้าสู่การเลือกตั้งแต่รัฐบาลยังคงให้ความสําคัญกับการทําหน้าที่เพื่อดูแลเศรษฐกิจภายในประเทศให้เข้มแข็ง สามารถรับกับผลความผันผวนและความไม่แน่นอนสูงของเศรษฐกิจโลก ทั้งการติดตามเร่งรัดขับเคลื่อนการการลงทุนในโครงการต่างๆ ที่ผ่านการอนุมัติ มีการผูกพันงบประมาณตามขั้นตอนไปแล้วให้ดําเนินไปตามแผนงาน เบิกจ่ายงบประมาณทั้งรายจ่ายประจําและลงทุนให้เป็นไปตามเป้าหมาย โดยในปีงบประมาณ 66 มีงบประมาณที่เป็นงบลงทุนถึง 6.64 แสนล้านบาท เพิ่มขึ้นร้อยละ 17.8 จากปี 65 ที่พร้อมจะถูกผลักดันเข้าไปหมุนเวียนในระบบเศรษฐกิจ
รวมถึงสนับสนุนให้เอกชนที่ได้รับบัตรส่งเสริมการลงทุนเริ่มการลงทุนให้เร็วที่สุด โดยในปี 65 ที่ผ่านไปสํานักงานคณะกรรมการส่งเสริมการลงทุน(บีโอไอ) ได้การออกบัตรส่งเสริมซึ่งหมายถึงโครงการที่พร้อมจะลงทุนสูงถึง 1,490 โครงการ มูลค่า 489,088 ล้านบาท ตลอดจนให้ความสําคัญกับการดําเนินนโยบายที่เอื้อต่อการบริโภคและใช้จ่ายในประเทศให้ขยายตัวได้ต่อเนื่องจากปีที่ผ่านมา
น.ส.ไตรศุลี กล่าวว่า นายกรัฐมนตรียังเน้นย้ําว่ารัฐบาลให้ความสําคัญอย่างมากกับการการรักษาแรงส่งของภาคการท่องเที่ยวที่ขณะนี้กําลังฟื้นตัวได้ดี โดยเร่งแก้ไขในจุดที่ยังเป็นปัญหา ให้เกิดความพร้อมรองรับการกลับมาของนักท่องเที่ยวต่างชาติ โดยดําเนินการไปพร้อมกับการส่งเสริมการท่องเที่ยวภายในประเทศ
“นายกรัฐมนตรีกําชับให้ทุกหน่วยงานดูแลเรื่องการเบิกจ่ายการลงทุนให้เป็นไปตามเป้าหมาย เพราะเม็ดเงินจากภาครัฐจะมีส่วนสําคัญต่อการขับเคลื่อนการเติบโตของเศรษฐกิจ โดยข้อมูลของ สศช. ชี้ให้เห็นว่าพื้นฐานเศรษฐกิจไทยยังแข็งแกร่ง ปี 66 ยังมีปัจจัยบวกทั้งการท่องเที่ยว การลงทุนรัฐ เอกชน การบริโภคในประเทศ หากขับเคลื่อนทุกส่วนเป็นไปตามเป้าหมายเศรษฐกิจไทยก็ยังสามารถเติบโตได้แม้อยู่ในช่วงรอยต่อของการเลือกตั้ง” น.ส.ไตรศุลี กล่าว
น.ส.ไตรศุลี กล่าวว่า สําหรับกรณีที่มีข้อกังวลว่าระหว่างมีการเลือกตั้งและรอการจัดตั้งรัฐบาลชุดถัดไปอาจจะส่งผลให้กระบวนการจัดทํางบประมาณรายจ่ายประจําปี 67 และการเริ่มมีผลบังคับของ พ.ร.บ.งบฯ ปี 67 ล่าช้ากว่ากรอบเวลาปกตินั้น กรณีจะไม่กระทบต่องบประมาณรายจ่ายประจําและงบประมาณที่เป็นส่วนดูแลสวัสดิการกลุ่มเปราะบางต่างๆ เนื่องจาก พ.ร.บ.วิธีการงบประมาณ ได้กําหนดไว้ว่าหากเกิดกรณีล่าช้าให้สามารถใช้งบประมาณของปีก่อนหน้าไปพลางก่อนตามหลักเกณฑ์และเงื่อนไขที่ผู้อํานวยการสํานักงบประมาณกําหนด ดังนั้นแม้จะมีความล่าช้าของ พ.ร.บ.งบฯปี 67 ส่วนของงบรายจ่ายประจําก็ไม่มีปัญหาสะดุดแต่อย่างใด
รัฐบาลไทย-ข่าวทำเนียบรัฐบาล-ขอเชิญติดตามรับฟังการให้สัมภาษณ์ ศาสตราจารย์พิเศษวิศิษฎ์ วิศิษฏ์สรอรรถ  ปลัดกระทรวงดิจิทัลเพื่อเศรษฐกิจและสังคม
วันศุกร์ที่ 17 กุมภาพันธ์ 2566
ขอเชิญติดตามรับฟังการให้สัมภาษณ์ ศาสตราจารย์พิเศษวิศิษฎ์ วิศิษฏ์สรอรรถ  ปลัดกระทรวงดิจิทัลเพื่อเศรษฐกิจและสังคม
ขอเชิญติดตามรับฟังการให้สัมภาษณ์
ศาสตราจารย์พิเศษวิศิษฎ์ วิศิษฏ์สรอรรถ
ปลัดกระทรวงดิจิทัลเพื่อเศรษฐกิจและสังคม
ขอเชิญติดตามรับฟังการให้สัมภาษณ์
ศาสตราจารย์พิเศษวิศิษฎ์วิศิษฏ์สรอรรถ
ปลัดกระทรวงดิจิทัลเพื่อเศรษฐกิจและสังคม
ในรายการเปลี่ยนโฉมประเทศไทย"รู้เท่าทันภัยออนไลน์"
ออกอากาศในวันอาทิตย์ที่19กุมภาพันธ์2566เวลา22.00น.ถึง23.00น.
ทางสถานีวิทยุโทรทัศน์แห่งประเทศไทย
กรมประชาสัมพันธ์
ช่องNBTหรือ
เพจข่าวจริงประเทศไทย
รัฐบาลไทย-ข่าวทำเนียบรัฐบาล-ปลัด สธ. ชื่นชมบุคลากร ให้การช่วยเหลือผู้ป่วยฉุกเฉินบนเครื่องบิน
วันเสาร์ที่ 18 กุมภาพันธ์ 2566
ปลัด สธ. ชื่นชมบุคลากร ให้การช่วยเหลือผู้ป่วยฉุกเฉินบนเครื่องบิน
ปลัดกระทรวงสาธารณสุข ชื่นชมแพทย์โรงพยาบาลนางรอง และพยาบาลวิชาชีพ โรงพยาบาลนาโพธิ์ จังหวัดบุรีรัมย์ ที่ทําหน้าที่ตามวิชาชีพให้การช่วยเหลือผู้ป่วยใกล้หมดสติบนเครื่องบิน ขณะเดินทางจากญี่ปุ่นกลับมาสนามบินสุวรรณภูมิ
นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีมีบุคลากรทางการแพทย์ของโรงพยาบาล 2 แห่งในจังหวัดบุรีรัมย์ ให้การช่วยเหลือผู้ป่วยฉุกเฉินบนเครื่องบิน ว่า ขอแสดงความชื่นชมเป็นอย่างมากกับ นายแพทย์ภานุวัฒน์ ชัยสิทธิ์ แพทย์เฉพาะทางเวชศาสตร์ครอบครัว โรงพยาบาลนางรอง จังหวัดบุรีรัมย์ และคุณดวงใจ ศิริเดชอุดม พยาบาลวิชาชีพชํานาญการ โรงพยาบาลนาโพธิ์ จังหวัดบุรีรัมย์ ที่ได้แสดงตนและปฏิบัติตามวิชาชีพให้การช่วยเหลือผู้โดยสารที่มีกําลังจะหมดสติบนเครื่องบินจากเมืองโอซากา ประเทศญี่ปุ่น มาสนามบินสุวรรณภูมิ ประเทศไทย เมื่อวันที่ 15 กุมภาพันธ์ 2566 ที่ผ่านมา ซึ่งได้ทราบว่าทั้ง 2 ท่านเดินทางไปท่องเที่ยว ขณะเดินทางกลับ ลูกเรือได้ประกาศขอความช่วยเหลือจากผู้โดยสารที่เป็นบุคลากรทางการแพทย์ จึงได้แสดงตนและเข้าให้การช่วยเหลือทันที ทําให้ผู้ป่วยมีอาการดีขึ้นและปลอดภัย
“แม้จะเป็นช่วงของการเดินทางท่องเที่ยวพักผ่อน แต่เมื่อพบว่ามีผู้ป่วยต้องการความช่วยเหลือ ทั้ง 2 ท่านก็ได้รีบให้การช่วยเหลือผู้ป่วยจนปลอดภัย แสดงถึงจิตวิญญาณของชาวสาธารณสุขที่มุ่งดูแลสุขภาพและชีวิตของพี่น้องประชาชนเป็นสําคัญ ถือเป็นเรื่องดีๆ ที่เกิดขึ้นในสังคม และแบบอย่างที่ดีให้กับบุคลากรสาธารณสุขต่อไป” นายแพทย์โอภาสกล่าว
*********************************************** 18 กุมภาพันธ์ 2566
รัฐบาลไทย-ข่าวทำเนียบรัฐบาล-ดีอีเอสตรวจการดำเนินงานระบบสารบรรณอิเล็กทรอนิกส์ และ e-Document หน่วยงานในสังกัดจ.สงขลา-จ.พัทลุง
วันศุกร์ที่ 17 กุมภาพันธ์ 2566
ดีอีเอสตรวจการดําเนินงานระบบสารบรรณอิเล็กทรอนิกส์ และ e-Document หน่วยงานในสังกัดจ.สงขลา-จ.พัทลุง
ดีอีเอสตรวจการดําเนินงานระบบสารบรรณอิเล็กทรอนิกส์ และ e-Document หน่วยงานในสังกัดจ.สงขลา-จ.พัทลุง
(วันนี้) 17ก.พ.66 -ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวสุกันยานียะวิญชาญผู้ตรวจราชการกระทรวงดีอีเอสและผู้แทนสํานักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(ป.ย.ป.)ลงพื้นที่ตรวจติดตามการดําเนินงานด้านระบบสารบรรณอิเล็กทรอนิกส์และระบบ e-Documentของหน่วยงานภายใต้กระทรวงฯในพื้นที่จังหวัดสงขลาและจังหวัดพัทลุงโดยมีหัวหน้าหน่วยงานในพื้นที่ให้การต้อนรับและร่วมประชุมสรุปความคืบหน้าการดําเนินงานสําคัญรวมถึงปัญหาและอุปสรรคในการดําเนินงานต่างๆ ประกอบด้วยสํานักงานสถิติจังหวัดศูนย์อุตุนิยมวิทยาภาคใต้ฝั่งตะวันออกสถานีอุตุนิยมวิทยาจังหวัดบมจ.โทรคมนาคมแห่งชาติจังหวัดบจ.ไปรษณีย์ไทยจังหวัดสํานักงานส่งเสริมเศรษฐกิจดิจิทัลสาขาภาคใต้ตอนล่างณจังหวัดสงขลาและจังหวัดพัทลุง
_______________
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลเร่งอำนวยความสะดวกให้ประชาชน พร้อมแก้ไขปัญหาสิ่งแวดล้อม
วันเสาร์ที่ 18 กุมภาพันธ์ 2566
18/02/2566
​โฆษกรัฐบาลเผย รัฐบาลเร่งอํานวยความสะดวกให้ประชาชน พร้อมแก้ไขปัญหาสิ่งแวดล้อม
ล่าสุดกระทรวงคมนาคม เปิดเส้นทางบริการรถเมล์ไฟฟ้าเพิ่ม 2 สายในกทม. ตั้งเป้าในปี 2566 ขยายรถเมล์ไฟฟ้าเพิ่มอีก 1,850 คัน ใน 45 เส้นทาง
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการเปิดให้บริการเดินรถโดยสารพลังงานไฟฟ้าเพิ่ม 2 สาย ได้แก่ สาย 38 มหาวิทยาลัยรามคําแหง วิทยาเขตบางนา-อนุสาวรีย์ชัยสมรภูมิ และสาย 48 มหาวิทยาลัยรามคําแหง วิทยาเขตบางนา-ท่าช้าง ของบริษัท ไทย สมายล์ บัส จํากัด ภายใต้แนวคิด “Thai Smile Change For The Better” เปลี่ยนเพื่อสิ่งที่ดีกว่า อํานวยความสะดวกให้ประชาชนพร้อมแก้ไขปัญหาสิ่งแวดล้อม
โฆษกประจําสํานักนายกรัฐมนตรี เปิดเผยว่า ในปี 2565 ภาครัฐและภาคเอกชนได้ร่วมมือจัดสรรให้บริการรถโดยสารพลังงานไฟฟ้าแก่ประชาชนกว่า 1,250 คัน ใน 77 เส้นทาง เพิ่มความสะดวกให้กับประชาชน และในปี 2566 กระทรวงคมนาคมได้ตั้งเป้าหมายให้มีรถโดยสารพลังงานไฟฟ้าให้บริการประชาชนเพิ่มขึ้นอีก 1,850 คัน เพื่อขยายผลบริการรถโดยสารสาธารณะที่มีคุณภาพ โดยภาคเอกชนมีการพัฒนาคุณภาพบริการรถโดยสารเอกชนจากรถที่ใช้เชื้อเพลิงฟอสซิลไปเป็นรถโดยสารพลังงานไฟฟ้า ในอีก 45 เส้นทาง ตั้งเป้าภายในปี 2566 จะมีรถโดยสารพลังงานไฟฟ้าให้บริการถึง 3,100 คัน
โฆษกประจําสํานักนายกรัฐมนตรี กล่าวว่า รัฐบาลได้ผลักดันนโยบายเพื่อพัฒนาระบบขนส่งสาธารณะที่มีคุณภาพ สะดวก สะอาด ประหยัด ปลอดภัย และเป็นมิตรต่อสิ่งแวดล้อม ทั้งนี้ ได้ดําเนินการปฏิรูปเส้นทางเดินรถให้ประชาชนเดินทางได้สะดวก โดยเน้นการเชื่อมต่อกับทางเดินในรูปแบบอื่นอย่างไร้รอยต่อ รวมถึงปรับปรุง แก้ไข กฎระเบียบ เพื่อสนับสนุนให้เอกชนเริ่มใช้รถโดยสารที่เป็นมิตรต่อสิ่งแวดล้อม พร้อมทั้งสร้างความรู้กับภาคเอกชนในการพัฒนาปรับปรุงรูปแบบการให้บริการขนส่งสาธารณะที่ดี และขอความร่วมมือกับภาคเอกชนเพื่อให้ประชาชนเข้าถึงบริการขนส่งสาธารณะที่ราคาประหยัด และช่วยลดภาระค่าครองชีพให้กับประชาชนอีกด้วย นอกจากนี้ ทางบริษัท ไทย สมายล์ บัส จํากัด ได้จัดทํารูปแบบการชําระค่าโดยสารราคาพิเศษผ่านบัตรอิเล็กทรอนิกส์ (บัตร HOP CARD) เพื่อช่วยลดค่าใช้จ่ายในการเดินทาง
“นายกรัฐมนตรีชื่นชมและขอบคุณหน่วยงานที่เกี่ยวข้องทั้งภาครัฐและภาคเอกชน ที่มุ้งเน้นให้ความสําคัญกับการสร้างสรรค์ พัฒนาบริการที่ดีแก่ประชาชน และให้ความสําคัญต่อนโยบายของรัฐบาลในการเพิ่มประสิทธิภาพรถโดยสารสาธารณะเพื่อให้บริการประชาชน และสนับสนุนให้ผู้คนที่เดินทางมาใช้บริการขนส่งสาธารณะที่มีคุณภาพ สะดวก สะอาด ปลอดภัย ในราคาที่ประหยัด และช่วยการแก้ปัญหามลพิษ PM 2.5 รวมถึงปัญหาสิ่งแวดล้อม และการจราจรของกรุงเทพฯ ” นายอนุชาฯ กล่าว
รัฐบาลไทย-ข่าวทำเนียบรัฐบาล-"ทิพานัน" ชี้รัฐบาลเล็งแก้ข้อร้องเรียนเงินเดือน ไม่ขึ้นมา10 ปี จากสมาคม อบต. ตั้งแต่ปี 62 หลังปรับขึ้นเงินเดือนกำนันและผู้ใหญ่บ้านไปก่อนแล้ว
วันเสาร์ที่ 11 กุมภาพันธ์ 2566
11/02/2566
"ทิพานัน" ชี้รัฐบาลเล็งแก้ข้อร้องเรียนเงินเดือน ไม่ขึ้นมา10 ปี จากสมาคม อบต. ตั้งแต่ปี 62 หลังปรับขึ้นเงินเดือนกํานันและผู้ใหญ่บ้านไปก่อนแล้ว
"ทิพานัน" ชี้รัฐบาลเล็งแก้ข้อร้องเรียนเงินเดือน ไม่ขึ้นมา10 ปี จากสมาคม อบต. ตั้งแต่ปี 62 หลังปรับขึ้นเงินเดือนกํานันและผู้ใหญ่บ้านไปก่อนแล้ว   ย้ําปี66 โควิดคลี่คลายจึงอนุมัติขึ้นเงินเดือน  หวังบุคคลากร-ท้องถิ่นพัฒนาขึ้น  ไม่เกี่ยวหาเสียงการเมือง
วันนี้(11ก.พ.66)น.ส.ทิพานันศิริชนะรองโฆษกประจําสํานักนายกรัฐมนตรีกล่าวถึงกระแสวิพากษ์วิจารณ์พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกรณีขึ้นเงินเดือนให้กับผู้บริหารองค์การบริหารส่วนตําบล(อบต.)ว่าเป็นเรื่องที่มีการดําเนินการตามกระบวนการอย่างเป็นขั้นตอนโดยสมาคมอบต.แห่งประเทศไทยได้ยื่นข้อเสนอต่อกระทรวงมหาดไทยมาตั้งแต่ปี2562เนื่องจากไม่ได้มีการปรับค่าตอบแทนให้สอดคล้องกับสถานการณ์ปัจจุบันมานานกว่า10ปีและได้มีการติดตามความคืบหน้ามาเป็นลําดับ
"ในข้อเรียกร้องสมาคมอบต.แห่งประเทศไทยเมื่อปี2562นั้นพล.อ.อนุพงษ์เผ่าจินดารัฐมนตรีว่าการกระทรวงมหาดไทยเห็นด้วยในหลักการทั้งบรรเทาความเดือดร้อนและค่าครองชีพที่เพิ่มขึ้นและก่อนหน้านี้ได้มีการปรับขึ้นเงินเดือนของกํานันและผู้ใหญ่บ้านไปแล้วก่อนปี2562ดังนั้นเพื่อลดความเหลื่อมล้ําและหลักธรรมาภิบาลจึงเห็นควรปรับขึ้นเงินเดือนให้ เพื่อแก้ไขเรื่องดังกล่าวให้รวดเร็วที่สุดแต่ขณะนั้นมีสถานการณ์วิกฤติการแพร่ระบาดของเชื้อไวรัสโควิด-19จึงต้องชะลอไปก่อน"น.ส.ทิพานัน กล่าว
น.ส.ทิพานันกล่าวว่าเมื่อสถานการณ์คลี่คลายทางสมาคมอบต.แห่งประเทศไทยจึงได้มีการติดตามเรื่องดังกล่าวมายังพล.อ.อนุพงษ์เผ่าจินดารัฐมนตรีว่าการกระทรวงมหาดไทยอีกครั้งเมื่อวันที่24พฤศจิกายน2565 ในงาน"การพัฒนาศักยภาพของท้องถิ่นสู่ความเป็นเมืองตามหลักการกระจายอํานาจสู่ท้องถิ่นไทย" จ.เชียงใหม่อีกครั้งโดยมีผู้บริหารอบต. 5,300แห่งทั่วประเทศเข้าร่วมการสัมมนา ซึ่งพล.อ.อนุพงษ์ ได้มอบให้ผู้บริหารท้องถิ่นทําหนังสือราชการ พร้อมร่างหลักเกณฑ์การพิจารณาค่าตอบแทนต่างๆ เพื่อให้สอดคล้องกับสถานการณ์ปัจจุบันและข้อกฎหมายต่างๆ ในทันทีและเร่งติดตามเสมอมาเพราะพล.อ.อนุพงษ์ให้ความสําคัญกับการพัฒนาท้องถิ่นมาโดยตลอด
และเมื่อวันที่7กุมภาพันธ์2566ทางสมาคมอบต.แห่งประเทศไทยได้เข้าหารือกับนายพีระพันธุ์สาลีรัฐวิภาคเลขาธิการนายกรัฐมนตรี
เพื่อให้ข้อมูลถึงหลักเกณฑ์และความจําเป็นของอบต. ซึ่งนายพีระพันธุ์ในฐานะที่เป็นประธานกรรมการอํานวยการความเป็นธรรมและเร่งรัดการปฏิบัติราชการ จึงได้นําเรื่องเข้าสู่คณะกรรมการกลั่นกรองกฎหมายกระทรวงมหาดไทยผ่านความเห็นชอบในวันที่8กุมภาพันธ์2566ตามลําดับ
ดังนั้นจะเห็นได้ว่า พล.อ.อนุพงษ์เผ่าจินดารัฐมนตรีว่าการกระทรวงมหาดไทยได้รับเรื่องตั้งแต่ปี62และได้พยายามดําเนินการทันทีแต่ติดปัญหาวิกฤตโควิด เมื่อสถาการณ์คลี่คลายก็เดินหน้าแก้ไขปรับปรุง ส่วนที่นายพีระพันธุ์สาลีรัฐวิภาคนําเข้าสู่กระบวนการแก้ไขปัญหาก็เป็นไปตามขั้นตอนการแก้ไขปกติ ไม่ได้มีนัยยะทางการเมืองใดๆ หรือเกี่ยวข้องกับการหาเสียงเลือกตั้งที่จะหยิบยกมาโจมตีกัน
"ในส่วนการบริหารของ"พล.อ.ประยุทธ์"สะท้อนให้เห็นว่าให้ความสําคัญกับการพัฒนาท้องถิ่นทุกหน่วยงานยกระดับคุณภาพชีวิตประชาชน ซึ่งการปรับขึ้นเงินเดือนจะเป็นขวัญและกําลังใจของคนทํางานและลดความเหลื่อมล้ําได้ส่วนหนึ่งด้วย'น.ส.ทิพานันกล่าว
————
รัฐบาลไทย-ข่าวทำเนียบรัฐบาล- “ธนกร” เผย “บิ๊กตู่” มอบหมายลงพื้นที่นครศรีธรรมราชรับฟังปัญหาจากคนพื้นที่โดยตรง เพื่อวางแนวทางแก้ไขให้ตอบโจทย์และตรงจุด ตามนโยบายของนายกฯ ต้องไม่ทิ้งใครไว้ข้างหลัง
วันเสาร์ที่ 11 กุมภาพันธ์ 2566
11/02/2566
“ธนกร” เผย “บิ๊กตู่” มอบหมายลงพื้นที่นครศรีธรรมราชรับฟังปัญหาจากคนพื้นที่โดยตรง เพื่อวางแนวทางแก้ไขให้ตอบโจทย์และตรงจุด ตามนโยบายของนายกฯ ต้องไม่ทิ้งใครไว้ข้างหลัง
“ธนกร” เผย “บิ๊กตู่” มอบหมายลงพื้นที่นครศรีธรรมราชรับฟังปัญหาจากคนพื้นที่โดยตรง เพื่อวางแนวทางแก้ไขให้ตอบโจทย์และตรงจุด ตามนโยบายของนายกฯ ต้องไม่ทิ้งใครไว้ข้างหลัง
วันนี้(11ก.พ.66)นายธนกร วังบุญคงชนะรัฐมนตรีประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายให้ตนลงพื้นที่ตรวจราชการจ.นครศรีธรรมราชในวันพรุ่งนี้(12กุมภาพันธ์2566)เพื่อติดตามการดําเนินงานตามโครงการของรัฐพร้อมทั้งพบปะผู้นําส่วนราชการและภาคประชาชนเพื่อรับฟังปัญหาและความต้องการของประชาชนในพื้นที่อ.จุฬาภรณ์และอ.ชะอวดเพื่อประสานกับหน่วยงานที่เกี่ยวข้องให้เร่งเข้าไปดําเนินการแก้ปัญหาให้กับประชาชนโดยเร็วที่สุดทั้งนี้เป็นวัตถุประสงค์ของท่านนายกฯที่ต้องการให้รัฐบาลลงพื้นที่เพื่อรับฟังปัญหาจากประชาชนอย่างใกล้ชิดเพื่อจะได้เข้าไปแก้ปัญหาได้ถูกจุดและตรงกับที่ประชาชนต้องการให้รัฐบาลเข้าไปช่วยเหลืออย่างแท้จริง
“ท่านนายกฯรับทราบถึงปัญหาของประชาชนในพื้นที่ซึ่งมักจะประสบปัญหาด้านทรัพยากรธรรมชาติสิ่งแวดล้อมและภัยพิบัติรวมถึงปัญหาด้านการเกษตรมาโดยตลอดท่านนายกฯจึงมอบหมายให้ผมลงพื้นที่จ.นครศรีธรรมราชในครั้งนี้เพื่อเข้าไปรับทราบปัญหาแบบลงลึกถึงประชาชนจะได้หาแนวทางในการช่วยเหลืออย่างถูกต้องต่อไป อย่างไรก็ตามผมในฐานะลูกหลานชาวนครศรีธรรมราชพร้อมที่จะเข้าไปช่วยแก้ปัญหาให้กับพี่น้องชาวนครศรีธรรมราชอย่างเต็มที่โดยแนวทางที่ผมวางไว้เบื้องต้นนั้นการเข้าไปแก้ปัญหาของรัฐบาลจะต้องตอบโจทย์และตรงจุดให้มากที่สุดตามที่ท่านนายกฯได้ให้แนวทางไว้ว่าจะต้องไม่ทิ้งใครไว้ข้างหลัง”นายธนกรกล่าว
———————
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยติดอันดับ 10 ของประเทศที่มีอิทธิพลในเอเชีย (The Asia Power Index 2023)
วันเสาร์ที่ 11 กุมภาพันธ์ 2566
11/02/2566
โฆษกรัฐบาลเผย นายกฯ ยินดี ไทยติดอันดับ 10 ของประเทศที่มีอิทธิพลในเอเชีย (The Asia Power Index 2023)
สะท้อนความเชื่อมั่นในเวทีนานาชาติ ย้ําศักยภาพทางเศรษฐกิจที่แข็งแกร่ง
วันนี้ (11 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับผลการจัดอันดับดัชนีชี้วัดประเทศที่มีอิทธิพลในเอเชีย (The Asia Power Index 2023) จาก Lowy Institute สถาบันค้นคว้าวิจัยด้านนโยบายระหว่างประเทศของประเทศออสเตรเลีย ซึ่งไทยอยู่ในอันดับที่ 10 ของประเทศที่มีอิทธิพลที่สุดในเอเชีย ด้วยคะแนนรวม 18.7 คะแนน จากทั้งหมด 26 ประเทศและเขตเศรษฐกิจ (https://power.lowyinstitute.org/) โดยอันดับที่ 1 – 9 คือ สหรัฐฯ จีน ญี่ปุ่น อินเดีย รัสเซีย ออสเตรเลีย เกาหลีใต้ สิงคโปร์ และอินโดนีเซีย ตามลําดับ
โฆษกประจําสํานักนายกรัฐมนตรีกล่าวว่า ผลการจัดอันดับดังกล่าว พิจารณาจากการคํานวนคะแนนจากตัวชี้วัด 8 ด้านหลัก ได้แก่ 1. ความสามารถทางเศรษฐกิจ (Economic capability) 2. ความสามารถทางการทหาร (Military Capability) 3. ความยืดหยุ่น (Resilience) 4. แหล่งทรัพยากรในอนาคต (Future resources) 5. ความสัมพันธ์ทางเศรษฐกิจ (Economic relationships) 6. เครือข่ายด้านความมั่นคง (Defence networks) 7. อิทธิพลทางการทูต (Diplomatic influence) และ 8. อิทธิพลทางวัฒนธรรม (Cultural influence)
นอกจากนี้ รายงานยังระบุเพิ่มเติมว่า ประเทศไทยมีความเข้มแข็งที่สุดในตัวชี้วัดความสัมพันธ์ทางเศรษฐกิจ และมีการปรับปรุงมากที่สุดในด้านแหล่งทรัพยากรในอนาคตและการมีมาตรการต่าง ๆ ผ่านอิทธิพลทางการทูต แม้บางด้านจะมีอันดับที่ลดลงเนื่องจากสถานการณ์โควิด -19 แต่ในภาพรวมถือได้ว่า ไทยมีอิทธิพลในภูมิภาคมากกว่าที่คาดการณ์ไว้ เนื่องจากมีทรัพยากรที่เพียงพอ สอดคล้องกับดัชนีด้านพลังงาน (Power gap) ซึ่งไทยมีพัฒนาการต่อเนื่องนับตั้งแต่ปี 2565 (https://power.lowyinstitute.org/power-gap/)
“นายกรัฐมนตรีชื่นชมผลการจัดอันดับดังกล่าว สะท้อนความเชื่อมั่นของประเทศไทยในเวทีนานาชาติ นับเป็นผลสําเร็จจากการขับเคลื่อนนโยบายด้านต่าง ๆ ของรัฐบาล ซึ่งต้องขอบคุณการบูรณาการความร่วมมือจากทุกหน่วยงานที่เกี่ยวข้อง พร้อมเชื่อมั่นว่า ด้วยศักยภาพของประเทศไทยที่มีความพร้อมในทุกมิติ ทั้งทรัพยากร และการเตรียมความพร้อมแก้ไขปัญหาสิ่งแวดล้อม เน้นแนวทางการเดินหน้าแบบสมดุล ใช้พลังงานอย่างยั่งยืน ตลอดจนรัฐบาลได้วางแนวทางการพัฒนาเพื่อเพิ่มขีดความสามารถทางการแข่งขันของประเทศ พัฒนาโครงสร้างพื้นฐาน เตรียมพร้อมรองรับการเติบโตทางเศรษฐกิจที่ก้าวหน้า ซึ่งรวมไปถึงการรองรับการค้าการลงทุน ไทยจะเป็นประเทศที่โดดเด่นมีความสําคัญทุกด้านในภูมิภาคโดยเฉพาะทางเศรษฐกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมเจ้าท่า ต้อนรับคณะกรรมาธิการการคมนาคม วุฒิสภา หารือการเตรียมพร้อมรับการตรวจประเมินจากองค์การทางทะเลระหว่างประเทศภาคบังคับ
วันศุกร์ที่ 10 กุมภาพันธ์ 2566
กรมเจ้าท่า ต้อนรับคณะกรรมาธิการการคมนาคม วุฒิสภา หารือการเตรียมพร้อมรับการตรวจประเมินจากองค์การทางทะเลระหว่างประเทศภาคบังคับ
...
กรมเจ้าท่า ต้อนรับคณะกรรมาธิการการคมนาคม วุฒิสภา หารือการเตรียมพร้อมรับการตรวจประเมินจากองค์การทางทะเลระหว่างประเทศภาคบังคับ (IMO Member State Audit Scheme, IMSAS)
วันที่ 10 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมาย นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ ด้านปลอดภัย พร้อมด้วย ข้าราชการ และเจ้าหน้าที่กรมเจ้าท่าที่เกี่ยวข้อง ให้การต้อนรับคณะกรรมาธิการการคมนาคม วุฒิสภา นําโดยพลเรือเอก พัลลภ ตมิศานนท์ ประธานคณะอนุกรรมาธิการ พร้อมคณะ ในการเข้าร่วมหารือด้านการเตรียมพร้อมรับการตรวจประเมินจากองค์การทางทะเลระหว่างประเทศ (International Maritime Organization, IMO) ณ ห้องประชุมวิสูตรสาครดิษฐ์ อาคาร 162 ชั้น 4 กรมเจ้าท่า
ประเทศไทยในฐานะสมาชิกมีพันธกรณีรับการตรวจประเมินจาก IMO ( IMO Member State Audit Scheme, IMSAS) ในอนุสัญญาที่ประเทศไทยเข้าเป็นภาคี ซึ่งมีกําหนดรับการตรวจประเมินระหว่างวันที่ 20 - 27 กุมภาพันธ์ 2566 โดยคณะกรรมาธิการคมนาคม วุฒิสภา ร่วมหารือกับผู้บริหารของกรมเจ้าท่า และเจ้าหน้าที่ที่เกี่ยวข้อง เพื่อรับทราบถึงการเตรียมความพร้อมรับการตรวจ IMSAS โดยเฉพาะบทบาทหน้าที่ของสํานักงานสืบสวนอุบัติเหตุทางน้ํา กระทรวงคมนาคม ซึ่งมีส่วนสําคัญในการรวบรวมข้อมูลและสืบสวนอุบัติเหตุทางน้ําในฐานะรัฐเจ้าของธง ตลอดจนแลกเปลี่ยนความคิดเห็นด้านต่างๆ ที่เกี่ยวข้อง ก่อนเดินทางจากกรมเจ้าท่า ไปยังบริเวณท่าเรืออาคารรัฐสภาต่อไป
รัฐบาลไทย-ข่าวทำเนียบรัฐบาล-Skill Expo Thailand  2022 สุดปัง ! พัฒนาแรงงานสู่ทศวรรษที่ 21 เยาวชนตอบรับเกินคาด
วันเสาร์ที่ 11 กุมภาพันธ์ 2566
Skill Expo Thailand  2022 สุดปัง ! พัฒนาแรงงานสู่ทศวรรษที่ 21 เยาวชนตอบรับเกินคาด
Skill Expo Thailand  2022  สุดปัง ! ผลตอบรับดีเยี่ยม เยาวชนสนใจเปิดโลกทัศน์แรงงานยุคใหม่สู่ทศวรรษที่ 21